Gant lenn an titl e kroger den em soñjal dija : ha komz a ra eus ar marv muioch eget tud all ? Penaos ? E mod-se emañ a-hed al levr : tennet he deus Jacqueline Gibson pep tra o tennañ dhe danvez ha dielfennañ pizh, doareoù da vervel, ton, sinoù, ster da reiñ dar marv… menegiñ a ra alies bommoù eus an oberennoù a harp  warno evit he studiadenn, romantoù ha danevelloù dreist-holl met ivez un nebeut barzhonegoù. Embannet e 2001, ne bled ket al levr-mañ gant an torkadoù danevelloù diwezhañ embannet met emichañs neus ket bet un emdroadur bras abaoe !  Kavet m eus dedennus anezhañ peogwir e tesach an evezh war krafoù ne vezont ket dielfennet e-kerzh al lennadenn pa vezer paket gant lusk an istor : dre se, e ro tro da lenn an oberennoù evit an eil gwezh gant muioch a sklêrijenn. Ur sellout pizh eo kentoch eget ur varnadenn met reiñ a ra hech ali Jacqueline Gibson a-wezhioù, neo ket bamet rak kement frazenn bet skrivet gant ar skrivagner. Santout a reer eo bras he flijadur o lenn an oberennoù memestra, ur blijadur-red peogwir em eus serret al levr gant ur choant bras da zizoloiñ al levrioù nem boa ket lennet choazh, ha mennet-groñs da beurechuiñ va dastumadeg.